ai4bharat/Pralekha huggingface dataset:
وزارت آیوش
مرکزی وزیر جناب سربانند سونووال نے گواہاٹی میں سی اے آر آئی اور ریاستی آیوروید کالج میں تین عمارتوں کا سنگ بنیاد رکھا
نئی دہلی، 12 فروری 2022:
- نئی عمارتیں 20 کروڑ روپئے کی لاگت سے تعمیر کی جائیں گی
- شمال مشر ق میں سی اے آر آئی، گواہاٹی میں اپنی نوعیت کی اولین فارماکولوجی اور کیمسٹری تجربہ گاہ کا سنگ بنیاد رکھا گیا۔
- آیوروید کالج میں ریاستی آیورویدک فارمیسی کی جدیدکاری بھی کی جائے گی۔
آیوش اور بندرگاہوں، جہاز رانی اور آبی راستوں کے مرکزی وزیر جناب سربانند سونووال نے آج بورساجائی میں مرکزی آیوروید تحقیقی ادارے  میں پنچ کرم بلاک اور جلوک باری گواہاٹی میں ریاستی آیوروید کالج میں پنچ کرم عمدگی کے مرکز کا سنگ بنیاد رکھا۔ ان مراکز کی لاگت 20 کروڑ روپئے کے بقدر ہے۔
اس پروگرام میں آسام حکومت میں صحت و کنبہ بہبود اور آئی ٹی کے وزیر جناب کیشب مہنت اور گواہاٹی لوک سبھا حلقہ کی رکن پارلیمنٹ محترمہ کوئین اوجا نے بھی حصہ لیا۔
ریاستی آیورویدک کالج میں پنچ کرم عمدگی کا مرکز قائم کیا جائے گا۔ آیوش کی وزارت کی آیورورستھ یوجنا کے تحت ریاستی آیورویدک فارمیسی کی بھی جدید کاری کی جائے گی۔ ان پہل قدمیوں کی مجموعی تخمینہ لاگت 10 کروڑ روپئے ہے۔
سی اے آر آئی میں پنچ کرم بلاک ایک گراؤنڈ فلور کے علاوہ دو منزلہ عمارت ہوگی اور فارماکولوجی اور کیمسٹری تجربہ گاہیں گراؤنڈ فلور کے علاوہ تین منزلہ عمارت ہوگی۔ ان دونوں عمارتوں کی لاگت بھی 10 کروڑ روپئے ہوگی۔
پنچ کرم کی نئی عمارتوں سے ہنر مندی ترقیات کے لیے عالمی سطح کا تربیتی کورس دستیاب کرانے میں مدد ملے گی۔ سی اے آر آئی میں فارماکولوجی اور کیمسٹری عمارت پری کلینکل تجرباتی ضوابط، ادویہ کے معیار کے تعین، کسی بھی جڑی بوٹی کے لیے کیمیاوی تجربہ، جانوروں سے متعلق ٹوکسولوجی رپورٹ، وغیرہ میں مدد کرے گی۔ شمال مشرق میں یہ اپنی نوعیت کی اولین سہولت ہے۔
اس موقع پر جناب سربانند سونووال نے کہا، ’’آیوروید جسمانی اختیارکاری اور ذہنی خوشی حاصل کرنے کا وسیلہ ہے۔ ہم خوش قسمت ہیں کہ ہماری زمین نے ہمیں ایک مالامال نباتات فراہم کی ہے جو آسام اور مکمل شمال مشرقی علاقے میں آیوروید کے لیے بڑے امکانات پیدا کر سکتی ہے۔ ان پہل قدمیوں کا مقصد آیوروید کے توسط سے لوگوں کو خوشحال بنانا اور ان کی صحت اور فلاح و بہبود کو لے کر مواقع فراہم کرنا ہے۔ یہ پنچ کرم انجام دینے کی ہماری صلاحیت میں اضافہ کریں گے، جو دنیا بھر میں مشہور اور روایتی بھارتی ادویہ کا فخر ہے۔ان سہولتوں کی مدد سے شواہد پر مبنی طبی سائنس کے ساتھ ساتھ آیوروید کے بارے میں جامع بیداری میں اضافہ ہوگا۔ ہمیں آیوروید کو ،بھارت کا کرشمہ ، کے طور پر قائم کرنے کے اس موقع کا فائدہ اٹھانا چاہئے، جو انسانیت کی خدمت کرنے کے لیے حقیقت میں ایک عالمی رجحان ہے۔‘‘
وزارت دفاع
سیاچن گلیشیرکی سیاحت کی منظوری
وزیر مملکت برائے دفاع جناب شریپد نائک نے لوک سبھا میں جناب منیش تیواری کے سوال کے تحریری جواب میں بتایا کہ برفانی ندی سیاچن گلیشیرکے بعض علاقوں کوعملی، حفاظتی اور انتظامی پہلوؤں پر معاملہ در معاملہ غوروخوض کے بعد سیاحت کے لیے کھول دیئے جانے کے لیے منتخب کیا جارہا ہے۔ اس کے لیے سیاحوں کی تعداد کی منظوری معاملہ در معاملہ کی بنیاد پر کی جائے گی۔ اس کے ساتھ ہی اس علاقے میں شہری افراد کی نقل و حرکت پر اس طرح سے نظر رکھی جائے گی کہ ماحولیاتی اور مقامی نباتات و حیوانات کا نقصان نہ ہو۔
۔۔۔۔۔۔۔۔۔۔۔
م ن ۔س ش۔ ت ع۔
U-5574
(Visitor Counter : 58
خواتین اور بچوں کی ترقیات کی وزارت
بے گھر بچّے
نئی دہلی02 اگست2021: جواںسال بچوں کے انصاف  سے متعلق قانون 2015  ملک میں بچوں کے لئے ابتدائی قانون جے جے قانون کی شق -2  کے مطابق کوئی بچہ، جس کے والدی نہ ہوں اور اس کی دیکھ بھال کرنے والا بھی نہ ہو یا اس کے والدین نے اسے اکیلا چھوڑ دیا ہو ،اسے ایسے بچوںمیں شامل کیا جاتا ہے،جسے دیکھ بھال اور تحفظ کی ضرورت ہو۔ اس قانون کے تحت بے گھر ہونے کی صورت میں بچوں کی جامع تندرستی کو یقینی بنانے کے لئے ادارہ جاتی اور غیرادارہ جاتی دیکھ بھال کے لئے اقدامات سمیت خدما ت کی فراہمی سے متعلق ڈھانچوں کا ایک حفاظتی نیٹ ورک فراہم کیا جاتا ہے۔وزارت مشکل حالات سے دوچار بچوں کی مدد کے لئے ، بچوں کی نشوونما سے متعلق مربوط خدمات کی مرکزی اسکیم کے تحت ، مرکز کی طرف سے اسپانسر کی گئی بچوں کے تحفظ کی خدمات  سے متعلق اسکیم پر عمل درآمد کررہی ہے۔ اس اسکیم کے تحت بازآبادکاری کے قدم کے طور پر بچوں کی دیکھ بھال کے اداروں  کے ذریعہ ادارہ جاتی دیکھ بھال فراہم کی جاتی ہے۔ ہومز میں پروگراموں اور سرگرمیوں میں عمر کی مناسبت سے تعلیم، پیشہ ورانہ تربیت تک رسائی ،تفریح ،حفظان صحت اور نفسیاتی مشورے وغیرہ شامل ہیں۔ غیر ادارہ جاتی دیکھ بھال کے تحت گود لینے کے لئے دی جانے والی مدد ، دیکھ بھال اور اسپانسر شپ کا فروغ شامل ہے۔اس کے علاوہ سی پی ایس کے تحت 18سال کی عمر کے بعد ، کی دیکھ بھال بھی فراہم کرتا ہے تاکہ ادارہ جاتی دیکھ بھال سے خودکفیل زندگی تک کی منتقلی کی مدت کے دوران اس کی بقا میں مدد کی جاسکے ۔ بے گھر بچوں سے متعلق اعدادوشمار کا بندوبست وزار ت مرکزی طورپر نہیں کرتی ۔قانون پر عمل درآمد اور اسکیم پرعمل درآمد کی بنیادی ذمہ داری ریاستوں / مرکز کےزیر انتظام علاقوں پر ہے۔’’مشن وتسلیہ ‘‘ کا اعلان ، جو سی پی ایس اسکیم کے تحت چلایا جاتا ہے، مرکزی بجٹ 22-2021 میں کیا گیا تھا،جس کے مقصدسے رواں مالی سال میں 900 کروڑروپے کا بجٹ مختص کیا گیا تھا۔
یہ جانکاری خواتین اور بچوں کی ترقی کی مرکزی وزیر محترمہ اسمرتی زوبین ایرانی نے لوک سبھا میں آج ایک تحریری جواب میں فراہم کی ۔
کیمیکلز اور فرٹیلائزر کی وزارت
جناب منسکھ منڈاویا نے ایمفوٹیرسن- بی کی ضرورت اور فراہمی کا جائزہ لیا –دستیابی یقینی بنائی
وزیر موصوف نے دوا کے سمجھداری سے استعمال کی درخواست کی
نئی دہلی، 18مئی 2021/کیمیکلز اور فرٹیلائزرس کے وزیر مملکت جناب منسکھ منڈاویا نے آج ایمفوٹریسن –بی کی ضرورت اور فراہمی کی صورتحال کا جائزہ لیا ، جو میکورمیسوسیز کو ٹھیک کرتا ہے،حکومت نے گھریلو پیداوار بڑھانے کے ساتھ ساتھ پوری دنیا سے دوا درآمد کرنے کے لئے مینوفیکچرر کے ساتھ ساتھ ایک حکمت عملی تیار کی ہے۔
وزیرموصوف نے مزید بتایا کہ ایمفوٹیرسین-بی سپلائی کئی گنا بڑھادی گئی ہے۔ لیکن فی الحال اس کی مانگ میں اچانک اضافہ  آیا ہے۔ انہوں نے یقین دلایا کہ حکومت ضرورت مند مریضوں کو اسے دستیاب کرانے کے لئے ہرممکن کوشش کرنے کے لئے عہد بستہ ہے۔
وہیں دوسری جانب ایمفوپیرسن بی کے ماہرانہ تقسیم اور سپلائی چین کے انتظام کے لئے نظام کا خاکہ بھی تیار کیا ہے۔ اس کی کمی جلد سے جلد دور ہونے کی امید ہے۔ جناب مانڈویا نے ریاستوں سے درخواست کی ہے کہ وہ مقررہ رہنما ہدایات کی سختی سے تعمیل کرتے ہوئے اس دوا کا استعمال سمجھداری سے کریں۔
ش ح۔ ش ت۔ج
Uno-4596
(Visitor Counter : 148
وزارت آیوش
جامع نگہداشت میں ہومیوپیتھی کی موثر اور نتیجہ خیز شمولیت کے لئے ایکشن پلان
نئی دہلی10؍اگست-2021 : ہومیوپیتھی کی تعلیم اور پریکٹس کی ضابطہ بندی قومی کمیشن برائے ہومیوپیتھی  قانون 2020 کے ذریعہ کی جاتی ہے۔مذکورہ بالا قانون میں، علاج معالجہ کے حوالے سے تکثیریت کو فروغ دینے کی خاطر ہومیوپیتھی، ہندوستانی طریقہ علاج اور جدید طریقہ علاج کو ایک نقطہ پر یکجا کرنے کے لئے التزام موجود ہے۔ قومی کمیشن برائے ہومیوپیتھی قانون 2020 میں اس بات کا بھی التزام بھی موجود ہے کہ ریاستی سرکار صحت سے جڑے مختلف امور کے حوالے سے جڑے اقدامات کرسکے جس میں ہومیوپیتھی کے ذریعہ عوامی حفظان صحت کا فروغ بھی شامل ہے۔ این سی ایچ قانون 2020 ، 5 جولائی2021 سے نافذالعمل ہے۔
جامع نگہداشت میں ہومیوپیتھی کے موثر اور نتیجہ خیز داخلے کے لئے وزارت آیوش نے درج ذیل اقدامات کئے ہیں۔
- سینٹرل کونسل فار ریسرچ ان ہومیوپیتھی کا قیام اس کے چوبیس تحقیقی مراکز پر مشتمل نیٹ ورک اور چھ ہومیوپیتھک علاج معالجہ کے مراکز کے ذریعہ ہومیوپیتھی میں سائنسی تحقیقات کو شروع کرنے، ترقی دینے ، تقسیم کرنے اور اس کو فروغ دینے کے لئے کیا گیا تھا۔سی سی آر ایچ یونیورسٹیوں وغیرہ کے اندر تحقیقات انجام دے رہی ہے۔جس میں انسٹیوٹ آف ایکسیلینس کے ساتھ مشترکہ تحقیقی کام بھی شامل ہے۔ ہیومیوپیتھی سے متعلق مرکزی کونسل برائے تحقیق نے ڈائریکٹوریٹ جنرل آف ہیلتھ سروسز اور صحت اور خاندانی وبہبود کی وزارت کے ساتھ مل کر ایک تجرباتی منصوبہ شروع کیا تھا اور دو اضلاع میں کینسر، ذیا بیطس ، دل کے امراض اور مرگی کی روک تھام اور کنٹرول کے لئے کامیابی کے ساتھ ہومیوپیتھی کو یوگا کے ساتھ منسلک کردیا۔ کرشنا میں یہ کام ستمبر 2015 میں اور دارجلنگ ضلع میں فروری 2016 میں کیا گیا۔ اس کے لئے 16 آیوش لائف اسٹائل امراض سے متعلق کلینکوں کو مشترکہ طور پرضلع اسپتال/ علاقائی اسپتال/ کمیونٹی صحت مرکز/ بلاک پرائمری طبی مرکز میں قائم کیا گیا۔ یہ منصوبہ 30 اپریل 2021 تک جاری رہا۔
اس کے علاوہ سی سی آر ایچ نے کووڈ-19، شدید دماغی شوزش کی علامات، ڈینگو، ذیا بیطس اور اس کی پیچیدگیاں، ہائپرٹیشن، پرانا کمر درد اور کینسر کے حوالے سے جامع مطالعات منعقد کرائے۔ عوامی صحت کے میدان میں ، یوگا کے ساتھ ہومیوپیتھی کو این پی سی ڈی سی ایس پروگرام کا حصہ بنا دیا گیا ۔ وبائی امراض سے متعلق تحقیقاتی مطالعات کمیونٹی سطح پر کئے جارہے ہیں۔
- آیوش کی وزارت، ہومیوپیتھی سمیت آیوش کے تمام طریقہ کار کے فروغ اور ترقی کے لئے ملک بھر میں مرکز کے اسپانسر کردہ نیشنل آیوش مشن اسکیم پر ریاستوں/ مرکز کے زیر انتظام علاقوں کے ذریعہ عمل درآمد کررہی ہے۔ریاستوں/ مرکز کے زیر انتظام علاقوں کی حکومت کو، این اے ایم رہنما خطوط کے تحت، ان کی ریاستی سالانہ ایکشن پلان کے ذریعہ موصولہ تجویز کے مطابق ، آیوش کی ترقی اور فروغ کے لئے مدد دی جاتی رہی ہے۔ این اے ایم کے تحت ریاستوں/ مرکز کے زیر انتظام کی حکومتوں کو، عمومی طور پر مختلف سرگرمیوں کے لئے اور خاص طور پر علاج معالجہ کے مختلف طریقوں کو یکجا کرنے کے لئے مالی امداد مہیا کرنے کا التزام موجود ہے۔تفصیلات حسب ذیل ہیں:
.i ابتدائی طبی مراکز ، کمیونٹی صحت مراکز اور ضلعی اسپتالوں کے ساتھ مشترکہ طور پر آیوش کے اداروں کا قیام۔
.ii پچاس بستروں والے آیوش اسپتال کا قیام۔
.iii ریاستی حکومت کے انڈر گریجویٹ اور پوسٹ گریجویٹ آیوش تعلیمی اداروں کو بہتر بنانا۔
.iv ہومیوپیتھی سمیت آیوش کے نئے تعلیمی اداروں کا قیام ان ریاستوں میں جہاں یہ سرکاری شعبے میں دستیاب نہیں ہے۔
یہ معلومات آج راجیہ سبھا میں وزیر برائے آیوش جناب سربا نندا سونوال نے ایک تحریری جواب میں فراہم کیں۔
صحت اور خاندانی بہبود کی وزارت
بھارت نے ایک اور زبردست کامیابی حاصل کی:قومی صحت یابی کی شرح 95 فیصد سے متجاوز،جو کہ دنیا بھرکی سب سے زیادہ شرحوں میں سے ایک ہے
سرگرم معاملوں میں مزید گراوٹ، آج3.4 لاکھ سے کم رہے
161 دن بعد یومیہ نئے معاملات کی تعداد 22065 رہی
کووڈ کے خلاف اپنی جنگ میں بھارت نے کئی نمایاں سنگ میل حاصل کئے ہیں۔
گزشتہ چوبیس گھنٹوں میں نئے تصدیق شدہ معاملات کی تعداد 22100 سے کم رہی۔یومیہ نئے معاملات کی تعداد 161 دن بعد 22065 پر آئی۔7 جولائی 2020 کو نئے معاملات کی تعداد 22252 تھی۔
روزانہ صحت یاب ہونے والے کووڈ مریضوں کی تعداد میں اضافے اور اموات کی شرح میں مسلسل گراوٹ سے بھارت میں سرگرم معاملات کی شرح میں کمی کارجحان جاری ہے۔
ایک اور کامیابی یہ حاصل ہوئی ہے کہ سرگرم معاملات کی تعداد میں زبردست گراوٹ آئی اور یہ 3.4 لاکھ سے نیچے پہنچ گئی۔ ملک میں اس وقت پازیٹیو معاملات کی مجموعی تعداد339820 ہوگئی ہے جو کہ مجموعی معاملات کا محض 3.43 فیصد ہے۔
سرگرم معاملات کی گراوٹ میں صحت یاب ہونے والوں کی بڑھتی ہوئی تعداد سے مزید اضافہ ہوا۔صحت یاب ہونے والوں کی مجموعی تعداد 94 لاکھ سے متجاوز ہوگئی۔سرگرم معاملوں اور صحت یاب ہونے والوں کے درمیان فرق میں مسلسل اضافہ ہورہا ہے جو کہ اب بڑھ کر9082816 ہوگیا ہے۔
قومی صحت یابی کی شرح میں بھی مزید اضافہ ہوا ہے جو کہ اب 95.12 فیصد ہوگئی ہے۔
بھارت کی صحت یابی کی شرح کووڈ کے زیادہ پھیلاؤ والے ملکوں میں دنیا کی سب سے زیادہ شرحوں میں سے ایک ہے۔
گزشتہ چوبیس گھنٹوں میں 34477 مریض صحت یاب ہوئے ہیں اور انہیں اسپتال سے چھٹی دی گئی ہے۔
مجموعی طور پر صحت یاب ہونے والوں میں 74.24 فیصد لوگوں کاتعلق 10 ریاستوں/ مرکز کے زیر انتظام خطوں سے ہے۔
ایک دن میں صحت یاب ہونے والوں کی سب سے زیادہ تعداد کی اطلاع مہاراشٹر سے ملی ہے جہاں پر 4610 افراد صحت یاب ہوئے ہیں۔کیرل میں صحت یاب ہونے والوں کی تعداد 4481 ہے جب کہ مغربی بنگال میں 2980 کووڈ مریض صحت یاب ہوئے ہیں۔
نئے معاملات میں 73.52 فیصد دس ریاستوں اور مرکز کے زیر انتظام خطوں سے ہیں۔
مہاراشٹر میں سب سے زیادہ یومیہ نئے معاملات کی اطلاع ملی ہے جو کہ 2949 ہے۔اس کے بعد کیرل میں 2707 نئے معاملات سامنے آئے ہیں۔
گزشتہ چوبیس گھنٹوں میں354 اموات کی اطلاع ملی ہے۔
ان میں 79.66 فیصد تعداد دس ریاستوں/ مرکز کے زیر انتظام خطوں سے ہیں۔
60 نئی اموات کے ساتھ مہاراشٹر اور دہلی دونوں کی شرح اموات سب سے زیادہ رہی۔ اس کے بعد مغربی بنگال میں یومیہ 43 اموات کی اطلاع ملی ہے۔
صدر جمہوریہ کا سکریٹریٹ
صدر جمہوریہ ہند نے مہاتما گاندھی کی پیدائش کی 150ویں سالگرہ منانے سے متعلق قومی کمیٹی کی دوسری میٹنگ کی صدارت کی
نئیدہلی۔19؍دسمبر۔صدر جمہوریہ ہند جناب رام ناتھ کووند نے 19دسمبر2019 کو راشٹرپتی بھون میں مہاتماگاندھی کی پیدائش کی 150ویں سالگرہ منانے سے متعلق قومی کمیٹی کی دوسری میٹنگ کی صدارت کی۔
اس موقع پر اظہار خیال کرتے ہوئے صدر جمہوریہ ہند نے کہا کہ یہ ہم سب کیلئے مسرت کی بات ہے کہ گزشتہ ڈیڑھ برسوں کے دوران قومی کمیٹی کی نگرانی میں مہاتما گاندھی کا پیغام ملک بھر کے تمام لوگوں اور دنیا بھر تک پہنچا ہے۔
صدر جمہوریہ ہند نے کہا کہ وزیراعظم جناب نریندر مودی نے گاندھی جی کے صفائی ستھرائی کے ایجنڈے کو عوامی تحریک میں بدل دیا ہے۔ اس عوامی اور مقبول عام شراکت داری کے نتیجے میں ،گاندھی جی نے اپنی زندگی میں صاف ستھرے بھارت کا جو خواب دیکھا تھا وہ 5برسوں سے کم کے مدت میں ہی شرمندہ تعبیر ہورہا ہے۔ ملک نے کھلے میں رفع حاجت سے مبرا ہونے کے سلسلے میں جو کامیابی حاصل کی ہے وہ ایک عظیم تر اجتماعی حصولیابی کہی جاسکتی ہے۔ گزشتہ چند مہینوں کے دوران ماحولیات پر سنگل یوز پلاسٹک کے مضر اثرات کس طریقے سے مرتب ہوتے ہیں اس سلسلے میں بیداری میں زبردست اضافہ ہوا ہے ، گاندھی جینتی سے متعلق مختلف النوع پروگراموں کے سلسلے میں نوجوانوں کے جوش وجذبے نے ہمیں یقین دلایا ہے کہ گاندھی جی کی وراثت ہماری مستقبل کی پیڑھیوں تک محفوظ طریقے سے پہنچے گی۔
صدر جمہوریہ ہند نے کہا کہ اگر بنی نوع انسان ہم عصر اہم چنوتیوں سے نمٹنے میں کامیاب ہورہی ہے تو یہ کامیابی گاندھی جی کے اس رجحان کے بغیر حاصل نہیں ہوسکتی جو رجحان ان کا عوام ، نباتات و حیوانات اور کرہ ارض کی جانب تھا۔آج دنیا میں گاندھی جی کے تئیں اس وجہ سے جذبہ عقیدت پایا جاتا ہے کیونکہ ان کی شخصیت ایسی تھی جس کی وجہ سے دنیا نے یہ محسوس کرلیا ہے کہ امن اور مساوات کے تئیں ان کی بصیرت اور عدم تشدد کا ان کا طریقہ کار ان کے زمانے کے مقابلے میں آج کہیں زیادہ افادیت کے حامل عناصر ہیں۔ دنیا کے مختلف حصوں میں کافی اتھل پتھل ہے اور پوری دنیا موسمیاتی لحاظ سے بحران کا شکار ہے۔ سائنٹفک برادری کی جانب سے کرہ ارض کے مستقبل کے سلسلے میں سنگین پیشین گوئیاں کی گئی ہیں ۔یہاں ایک مرتبہ پھر گاندھی جی ہمیں آگے کا راستہ دکھاسکتے ہیں۔
صدر جمہوریہ ہند نے ثقافت کی وزارت کی جانب سے تالیف کردہ یادگاری سرگرمیوں پر مشتمل ای۔بُک کی اولین جلدیں حاصل کیں ساتھ ہی ساتھ وزارت خارجہ کے ذریعے گاندھی جی کی شخصیت پر مشتمل تفصیلات کا ایک نسخہ بھی وزیر اعظم سے حاصل کیا اور انہیں رسمی طور پر جاری کیا۔
قومی کمیٹی کی تشکیل مہاتماگاندھی کی 150ویں سالگرہ منانے کی غرض سے قومی اور بین الاقوامی سطح پر عمل میں آئی تھی۔ اس کمیٹی میں نائب صدر جمہوریہ ہند ، وزیراعظم ، تمام ریاستوں کے وزرائے اعلیٰ ، سیاسی شعبے کے نمائندگان ، گاندھیائی طرز فکر کے حامل افراد، مفکرین اور زندگی کے ہر شعبے کی مقتدر ہستیاں شامل ہیں۔ اس کمیٹی کے تحت 9 بین الاقوامی اراکین بھی شامل ہیں جن میں اقوام متحدہ کے دو سابق سکریٹری جنرل حضرات یعنی جناب کوفی عنان اور جناب بان کی مون کے نام بھی شامل ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ع ن
U-5942
(Visitor Counter : 39
اسٹیل کی وزارت
اسٹیل کے شعبہ کے لیے پی ایم گتی شکتی-قومی ماسٹر پلان
اسٹیل کے مرکزی وزیر جناب رام چندر پرساد سنگھ نے آج راجیہ سبھا می ایک سوال کے تحریری جواب میں درج ذیل معلومات فراہم کیں۔
حکومت ہند کی ’میک ان انڈیا‘ پہل نے اس بات کو یقینی بنایا ہے کہ گھریلو سطح پر تیار اسٹیل اور اسٹیل کے سامان ملک کے اندر استعمال کیے جائیں۔ حکومت نے 8 مئی، 2017 کو گھریلو سطح پر تیار لوہے اور اسٹیل کے سامان  کی پالیسی کا نوٹیفکیشن جاری کیا اور پھر اس میں 29 مئی، 2019 اور 31 دسمبر، 2020 کو ترمیم کی۔ اس کے نتیجہ میں گھریلو اسٹیل سیکٹر میں ترقی ہوئی اور اب تک تقریباً 22400 کروڑ روپے کی درآمد کم ہوئی ہے۔
پی ایم گتی شکتی قومی ماسٹر پلان، اگلے پانچ سالوں کے لیے بنیادی ڈھانچے کی ترقی کی خاطر 100 لاکھ کروڑ روپے کی سرمایہ کاری والا پلان ہے۔ اس پلان کے تحت بنیادی ڈھانچے کی ترقی سے متعلق اٹھائے گئے متعدد قدم مختلف شعبوں میں اسٹیل کی مانگ میں اضافہ کریں گے، جس سے اسٹیل کا استعمال بڑھے گا اور اسٹیل کے شعبہ میں ترقی دیکھنے کو ملے گی۔ مرکزی حکومت کے ذریعے کیے جا رہے ان اقدامات کا ریاست کرناٹک سمیت، پورے ملک کی ترقی پر اثر پڑ رہا ہے۔
ریلوے کی وزارت
بھارتی ریلوے نے اپنے کام میں ای – آفس نظام کوتوسیع دی
ریل ٹیل نے بھارتی ریلوے کے لئے این آئی سی کے ای – آفس کے پہلے مرحلے کا نفاذ مکمل کیا
نئی دہلی ، 30 اکتوبر / بھارتی ریلوے نے اپنےنظام کو کاغذ سے پاک ، موثر ، شفاف اور تیز تر بنانے کی خاطر ای – آفس نظام نافذ کیا ہے ۔ بھارتی ریلوے کے ساتھ مارچ ، 2019 ء میں کئے گئے مفاہمت نامے کے تحت ریل ٹیل نے این آئی سی کے ای آفس نظام کے پہلے مرحلے کا نفاذ وقت سے پہلے مکمل کر لیا ہے ۔ مفاہمت نامے کے مطابق یہ کام مارچ ، 2020 ء تک مکمل کرنا تھا ۔ 30 اکتوبر ، 2019 ء تک ریل ٹیل نے بھارتی ریلوے کی 58 تنصیبات میں 50000 سے زیادہ یوزر قائم کئے ہیں اور کاغذ کے بغیر کام کا کلچر نافذ کیا ہے ۔ ریل ٹیل نے اس پلیٹ فارم کو چلانے کے لئے ایگزیکیٹیو ز کو تربیت بھی دی ہے ۔
اس نظام سے پوری طرح شفافیت پیدا ہوئی ہے کیونکہ جو بھی فائل ایک مرتبہ مرتب کی گئی ہے ، اس کا ریکارڈ قائم ہوجاتاہے ۔ اس کے لئے ایک نگرانی نظام بھی موجود تھے ، جس سے پتہ چلتاہے کہ یہ فائل کہاں تک پہنچی ہے ۔
اس نظام سے فائلوں کو جلد از جلد آگےبڑھانے اور منظم طور پر کام کے ساتھ ساتھ التوا میں پڑی فائلوں کی نگرانی بھی کی جا سکے گی ۔ بھارتی ریلوے مذکورہ فوائد کے ساتھ ساتھ عوام کو بہتر خدمات فراہم کرنے کا کلچر بھی فروغ دے رہی ہے ۔ ای – آفس ، کاغذ کےبغیر کام کا کلچر کو فروغ دیتا ہے ، جس سے نہ صرف کام کاج کی لاگت میں بچت ہوتی ہے بلکہ اس کی پیش رفت کی بھی نگرانی کی جا سکتی ہے ۔
ای – آفس کا نفاذ حکومتِ ہند کے قومی ای – حکمرانی پروگرام کے تحت ایک مشن موڈ پروجیکٹ کے طور پرکیا گیا ہے ۔ اس پروجیکٹ کا مقصد بین حکومتی اور دیگر سرکاری لین دین اور عمل کوکاغذ کے بغیر زیادہ موثر اور شفاف بنانا ہے ۔ این آئی سی کا ای – آفس کلاؤڈ میں استعمال ہونے والا سافٹ ویئر ہے ، جسے نیشنل انفارمیٹک سینٹر  نےتیار کیا ہے اور اسے سکندر آباد اور گڑ گاؤں میں قائم ریل ٹیل کے درجہ تین کے مستند ڈاٹا مرکزوں کے ذریعے نصب کیا جا رہا ہے۔ یہ سینٹرل سکریٹریٹ کے ای – آفس پروسیجر کےمینوول پر مبنی ہے ۔ فی الحال چار موڈیول ای – آفس نظام میں شامل ہیں ، جو نافذ کیا جا رہا ہے ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
) م ن ۔ و ا ۔ ع ا )
U.No. 4838
(Visitor Counter : 127
وزیراعظم کا دفتر
وزیر اعظم نے پونے میں سنت تکارام جی کے مجسمے کے سامنے پرارتھنا کی
وزیر اعظم جناب نریندر مودی نے پونے میں سنت توکارام جی کے مجسمے کے سامنے پرارتھنا کی ہے۔ جناب مودی نے کہا کہ سنت تکارام جی کے نظریات بہت سے لوگوں کو تحریک دیتے ہیں اور ہمیں دوسروں کی خدمت کرنے اور ایک دردمند معاشرے کو پروان چڑھانے کی ترغیب بھی دیتے ہیں۔
وزیر اعظم کے دفتر کے ٹویٹ کے مطابق؛
پی ایم ‘‘ @narendramodi پونے میں سنت تکارام جی کے مجسمے کے سامنے کھڑے ہوکر انتہائی عقیدت کے ساتھ یہ کہتے ہیں کہ سنت تکارام جی کے نظریات بہت سے لوگوں کو تحریک دیتے ہیں۔ وہ ہمیں دوسروں کی خدمت کرنے اور ایک ہمدرد معاشرے کو پروان چڑھانے کی بھی ترغیب دیتے ہیں۔’’
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال – 306واں دن
بھارت میں کووڈ-19 سے بچاؤ کے لئے مجموعی طور پر 114 کروڑسے زیادہ ٹیکے لگائے جاچکے ہیں
آج شام 7:00بجے تک 65 لاکھ سے زیادہ ٹیکے لگائے گئے
بھارت میں آج کووڈ-19 ٹیکہ کاری کی مجموعی تعداد114کروڑ سےتجاوز کرگئی۔ آج شام 7 بجے تک 65لاکھ سے زیادہٹیکے لگائے جاچکے ہیں۔یہ تعداد شا م 7 بجے تک موصولہ عبوری رپورٹ کے مطابق ہے۔ حتمی رپورٹ دیر رات گئے ملنے تک یومیہ ٹیکہ کاری کی تعداد میں اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
لگائے گئے ٹیکوں کی مجموعی تعداد
|
|
طبی کارکنان
|
|
پہلی خوراک
|
|
10381296
|
|
دوسری خوراک
|
|
9365324
|
|
صف اول کے کارکنان
|
|
پہلی خوراک
|
|
18374884
|
|
دوسری خوراک
|
|
16240530
|
|
18 سے 44 سال کی عمر کے افراد
|
|
پہلی خوراک
|
|
437046470
|
|
دوسری خوراک
|
|
180266368
|
|
45 سے 59 سال کی عمر کے افراد
|
|
پہلی خوراک
|
|
179372281
|
|
دوسری خوراک
|
|
107790008
|
|
60 برس سے اوپر والے افراد
|
|
پہلی خوراک
|
|
112374695
|
|
دوسری خوراک
|
|
72549842
|
|
دی گئی پہلی خوراک کی مجموعی تعداد
|
|
757549626
|
|
دی گئی دوسری خوراک کی مجموعی تعداد
|
|
386212072
|
|
میزان
|
|
1143761698
ٹیکہ کاری کے عمل میں آج کی حصولیابیاں حسب ذیل ہیں، جنہیں آبادی کے ترجیحی گروپ کی بنیاد پر تقسیم کیاگیا ہے۔
|
|

|
|
طبی کارکنان
|
|
پہلی خوراک
|
|
187
|
|
دوسری خوراک
|
|
10866
|
|
صف اول کے کارکنان
|
|
پہلی خوراک
|
|
286
|
|
دوسری خوراک
|
|
19674
|
|
18 سے 44 سال کی عمر کے افراد
|
|
پہلی خوراک
|
|
1228801
|
|
دوسری خوراک
|
|
3380975
|
|
45 سے 59 سال کی عمر کے افراد
|
|
پہلی خوراک
|
|
296012
|
|
دوسری خوراک
|
|
968403
|
|
60 برس سے اوپر والے افراد
|
|
پہلی خوراک
|
|
179938
|
|
دوسری خوراک
|
|
488545
|
|
دی گئی پہلی خوراک کی مجموعی تعداد
|
|
1705224
|
|
دی گئی دوسری خوراک کی مجموعی تعداد
|
|
4868463
|
|
میزان
|
|
6573687
ملک میں آبادی کے کمزور ترین طبقوں کو کووڈ-19 سے محفوظ رکھنے کے لئے ٹیکہ کاری کا عمل ایک وسیلہ ہے۔جس کا اعلی ترین سطح پر مسلسل جائزہ لیاجاتا ہے اور نگرانی کی جاتی ہے۔
شمال مشرقی ریاستوں کی ترقی کی وزارت
پالٹری – دیرپا گزر بسر کے لیے ایک نعمت ، جس پر این ای آر سی آر ایم ایس کی طرف سے عمل درآمد کیا جا رہا ہے، جو شمال مشرقی خطے کی ترقی کی وزارت کے تحت این ای سی کے زیر سرپرستی ایک رجسٹرڈ سوسائٹی ہے
نئی دہلی،19 جنوری،2022 /جناب منتھنگ منی پور کے چورا چندر پور ضلع کے سمولم لن بلاک میں رہتے ہیں۔ این ای آر سی او آر ایم مرحلہ – III پروجیکٹ کے ذریعے این ای آر سی آر ایم ایس مداخلت سے پہلے وہ گھنٹوں کے حساب سے کام کرتے تھے اور معمولی رقم کماتے تھے، مستقل کام دستیاب نہ ہونے کی وجہ سے وہ اپنے کنبے کی بنیادی ضرورتیں بھی مشکل سے پوری کر پاتے تھے۔ حالات کی وجہ سے وہ اپنے بچوں کو اچھی تعلیم فراہم نہ کر سکے۔
جب این ای آر سی آر ایم ایس نے 16-2015 میں ، گاؤں میں اپنی سرگرمیاں شروع کیں تو جناب منتھنگ کو آمدنی کے وسیلے کے طور پر پالیٹری کا کام دیا گیا۔ پالیٹری کی پروجیکٹ کی وجہ سے انہیں ایک موقع ملا کہ وہ اپنے کنبے کی سالانہ آمدنی میں اضافہ کر سکیں۔
ابتدائی طور پر جب انہیں پروجیٹ کے لیے رقم ملی تو انہوں نے ایک پالیٹری فارم شروع کیا جس میں انہوں نے 215 پرندے ڈالے۔ ان پرندوں کے بڑے ہونے کے 45 دن بعد انہوں نے انہیں فروخت کر دیا اور 15000 روپے کا منافع کمایا۔
بعد میں، انہوں نے اپنے پالیٹری کے کاروبار کو بڑھانے کے لیے اپنی آمدنی کا ایک حصہ سرمایے کے طور پر لگا دیا اور اس طرح انہوں نے ان پرندوں کی تعداد 1500 سے بڑھا کر 3000 کر دی۔ سال گزرنے کے ساتھ ساتھ انہوں نے دو مکانات تعمیر کیے جس میں سے ہر ایک میں 1500 چوزے رکھے جاسکتےہیں۔
۔۔۔
ش ح ۔ اس۔ ت ح ۔
U –543
(Visitor Counter : 76
نائب صدر جمہوریہ ہند کا سکریٹریٹ
نائب صدر جمہوریہ نے آندھرا پردیش میں ریلوے پروجیکٹوں کی پیش رفت کا جائزہ لیا
نائب صدر جمہوریہ جناب ایم وینکیا نائیڈو نے آج ریاست آندھرا پردیش میں زیر نفاذ مختلف ریلوے پروجیکٹوں کی صورتحال کا جائزہ لیا۔ مرکزی وزیر جناب اشونی ویشنو کے ساتھ ایک میٹنگ میں انہیں آندھراپردیش تنظیم نو ایکٹ 2014 کے بعد ریاست کو مختص پروجیکٹوں میں پیش رفت کے بارے میں مطلع کیا گیا ہے۔
اس بات پرزوردیتے ہوئے کہ پرانی ریاست آندھرا پردیش کی ترقی کے لئے ریلوے کے بنیادی ڈھانچے کی ترقی بہت اہم ہے ۔ انہوں نے مشورہ دیا کہ موجودہ پروجیکٹوں کے ساتھ ساتھ ریلوے کے نئے پروجیکٹوں میں تیزی لائی جائے۔
انہو ں نے خاص طور پر وشاکھا پٹنم میں مجوزہ جنوبی ساحلی ریلوے زون کےصدر دفتر کے التوا میں پڑے معاملات اوررکاوٹوں کے بارے میں پوچھ تاچھ کی ۔نائب صدر جمہوریہ نے اس بات کی خواہش ظاہر کی کہ تکنیکی اور انتظامی امور کو جلد حل کیا جائے تاکہ ریلوے زون جلد از جلد کام کرنا شروع کرے ۔
جناب نائیڈو کو ندی کڈی –سری کلا ہستی ریلوے لائن ، گدر – وجے واڑہ لائن اور گنتور – امراوتی –وجے واڑہ ریلوے لائن کے بارے میں معلومات فراہم کی گئیں۔ انہوں نے مشورہ دیا کہ بقایا معاملات کو ریاستی حکومت کے تعاون سے ایک نظام الاوقات کے اندر حل کیا جانا چاہئے۔
قابل ذکر ہے کہ آندھرا پردیش تنظیم نو قانون 2014 کے مطابق حکومت ہند نے آندھر ا پردیش ریاست کے دوحصے کرنے میں کئی پروجیکٹوں کو قائم کرنے کا فیصلہ کیا تھا۔نائب صدر جمہوریہ پروجیکٹوں کی صورتحال کا جائزہ لے رہے ہیں اور اس سلسلے میں وہ مختلف مرکزی وزیر وں کے ساتھ میٹنگ کررہے ہیں۔